**Likumprojekta “Grozījums Narkotisko un psihotropo vielu un zāļu, kā arī prekursoru likumīgās aprites likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts ir izstrādāts, lai novērstu konstatētās problēmas normatīvajos aktos un nodrošinātu efektīvu, racionālu zāļu, kuru sastāvā ir II un III sarakstā iekļautās vielas, apriti Nacionālajos bruņotajos spēkos (turpmāk – NBS), kā arī izstrādātu NBS specifikai un veicamajiem uzdevumiem atbilstošu normatīvo regulējumu. Likumprojekts stātos spēkā 2021. gada 1. jūlijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aizsardzības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Nacionālo bruņoto spēku likuma 18. pantā noteiktajam, NBS apgāde ar materiāltehniskajiem resursiem notiek vienotas iegādes un apgādes sistēmas ietvaros. Iegādes noteikumus apstiprina aizsardzības ministrs. NBS iekšējo apgādes kārtību ar materiāltehniskajiem līdzekļiem nosaka NBS komandieris.NBS Nodrošinājuma Pavēlniecības Apgādes un Pakalpojumu centra Medicīnisko iekārtu un medikamentu noliktava (turpmāk - NBS NP APC MIMN) nav Farmācijas likuma (turpmāk - FL) izpratnē patstāvīgs farmaceitiskās darbības subjekts, jo atbilstoši FL noteiktajam, tāds šobrīd var būt tikai komersants vai komersantam piederošs uzņēmums, kas uz speciālās atļaujas (licences) pamata nodarbojas ar zāļu ražošanu, standartizāciju, kvalitātes kontroli vai izplatīšanu.NBS NP APC MIMN šobrīd centralizēti nodrošina ārstniecības līdzekļus visām NBS vienībām (ārstniecības iestādēm), bet tas neatbilst šī brīža statusam normatīvajos aktos, jo NP APC MIMN nav sava farmaceitiskās darbības licence (ir Veselības inspekcijas izdots kontroles akts, ka zāļu aprite atbilst normatīvajos aktos noteiktajām prasībām un NBS Nodrošinājuma Pavēlniecības Medicīnas nodrošinājuma centram atļauts iegādāties zāles no lieltirgotavas savas darbības nodrošināšanai). Normatīvajos aktos (2007.gada 27.marta Ministru kabineta noteikumi Nr.220 “Zāļu iegādes, uzglabāšanas, izlietošanas, uzskaites un iznīcināšanas kārtība ārstniecības iestādēs un sociālās aprūpes institūcijās”) ārstniecības iestādei šobrīd nav paredzētas zāļu izplatīšanas funkcijas citām ārstniecības iestādēm. Iepriekšminētie noteikumi nosaka kārtību, kādā ārstniecības iestādes un sociālās aprūpes institūcijas iegādājas, uzglabā un izlieto zāles (arī zāles, kuru sastāvā ir ļoti bīstamas narkotiskās vielas un tām pielīdzinātās psihotropās vielas, kuras atļauts izmantot medicīniskiem un zinātniskiem mērķiem un kuras iekļautas Latvijā kontrolējamo narkotisko vielu, psihotropo vielu un prekursoru II sarakstā, un bīstamās psihotropās vielas, kuras var tikt izmantotas ļaunprātīgos nolūkos un kuras iekļautas Latvijā kontrolējamo narkotisko vielu, psihotropo vielu un prekursoru III sarakstā (turpmāk - psihotropās vielas un zāles), kā arī kārtību, kādā uzskaita un iznīcina narkotiskās un psihotropās vielas un zāles. Ārstniecības iestāde, kurai nav slēgta tipa aptiekas, atbilstoši normatīvajiem aktiem, zāles iegādājas, uzglabā un izlieto tikai savām vajadzībām.Lai risinātu konstatētās problēmas normatīvajos aktos un sakārtotu NBS zāļu apriti atbilstoši normatīvo aktu prasībām un NBS struktūrshēmai, vienlaicīgi tiek virzīti grozījumi divos likumos - FL un Narkotisko un psihotropo vielu un zāļu, kā arī prekursoru likumīgās aprites likumā. Grozījumi FL nosaka, ka ārstniecības līdzekļu apriti NBS turpmāk veiks NBS ārstniecības līdzekļu noliktava. Savukārt grozījumi Narkotisko un psihotropo vielu un zāļu, kā arī prekursoru likumīgās aprites likumā noteiks, ka NBS ārstniecības līdzekļu noliktava NBS uzdevumu nodrošināšanai iegādāsies arī zāles no zāļu lieltirgotavām un vispārēja tipa aptiekām, kuru sastāvā ir II un III sarakstā iekļautās vielas. Likumprojektā paredzēts papildināt Narkotisko un psihotropo vielu un zāļu, kā arī prekursoru likumīgās aprites likumu ar VII² nodaļu, kur iekļauta kārtība, kā notiks zāļu, kuru sastāvā ir II un III sarakstā iekļautās vielas, aprite Nacionālajos bruņotajos spēkos. Likumprojektā paredzēts, ka NBS ārstniecības līdzekļu noliktava NBS uzdevumu nodrošināšanai iegādājas zāles, kuru sastāvā ir II un III sarakstā iekļautās vielas, tikai no zāļu lieltirgotavām un vispārēja tipa aptiekām. Vienlaikus Likumprojektā paredzēts, ka Ministru kabinets noteiks kārtību, kā NBS ārstniecības līdzekļu noliktavā notiks zāļu, kuru sastāvā ir II un III sarakstā iekļautās vielas, iegādes, saņemšanas, nodošanas bezatlīdzības lietošanā, uzglabāšanas, uzskaites un iznīcināšanas prasības un tiks noteikta kārtība. Ņemot vērā to, ka starptautisko misiju, mācību laikā karavīriem ir iespēja gūt veselības bojājumus un traumas, dodoties militārajās mācībās ārzemēs vai starptautiskajā operācijā, medicīniskās palīdzības nodrošināšanai NBS karavīri būs tiesīgi pārvest pāri valsts robežai zāles, kuru sastāvā ir II un III sarakstā iekļautās vielas, saskaņā ar NBS komandiera apstiprinātu sarakstu.Lai nodrošinātu zāļu aprites kontroli, NBS ārstniecības līdzekļu noliktavas atbildīgā amatpersona NBS glābēja komplektā ietilpstošās zāles, kuru sastāvā ir II un III sarakstā iekļautās vielas, izsniegs glābējam, kurš ir apguvis paplašinātās pirmās palīdzības glābēja mācību kursu saskaņā ar mācību programmu un piedalīsies starptautiskajā operācijā vai pildīs kaujas uzdevumus Latvijas Republikas teritorijā, vai NBS medicīnas apakšvienības atbildīgajai amatpersonai.Likumprojekta 42.6 , 42.9 pantos minētie Ministru kabineta noteikuma projekti tiks izstrādāti un stāsies spēkā vienlaikus ar šo Likumprojektu 2021. gada 1. jūlijā.  |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Veselības ministrija, Veselības inspekcija, Zāļu valsts aģentūra, NBS.Aizsardzības ministrija ar 2019. gada 24.septembra pavēli Nr.199-P “Par darba grupu Farmācijas likuma grozījumu izstrādāšanai” organizēja formālu darba grupu Likumprojekta izstrādāšanai, kurā piedalījās Tieslietu ministrijas, Veselības ministrijas, Aizsardzības ministrijas, NBS pārstāvji.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | NBS, civilās ārstniecības iestādes, sociālās aprūpes iestādes, VI, Zāļu valsts aģentūra. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam prognozējama pozitīva ietekme uz NBS spēju nodrošināt valsts aizsardzības uzdevumus miera un kara laikā.Likumprojektā ietvertās normas papildinās un precizēs līdz šim neskaidrās normas NBS zāļu, kuru sastāvā ir II un III sarakstā iekļautās vielas aprites jautājumos. Likumprojektā ietvertās normas neietekmē administratīvo slogu.  |
| 3. | Administratīvo izmaksu monetārs novērtējums | Likumprojekts šo jomu neskar |
| 4. | Atbilstības izmaksu monetārs novērtējums | Likumprojekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | 1)Zāļu, kuru sastāvā ir II un III sarakstā iekļautās vielas, iegādes, saņemšanas, nodošanas bezatlīdzības lietošanā, uzglabāšanas, uzskaites un iznīcināšanas prasības un kārtība Nacionālo bruņoto spēku ārstniecības līdzekļu noliktavā.2) Kārtība, kādā Nacionālo bruņoto spēku ārstniecības līdzekļu noliktava sniedz informāciju Zāļu valsts aģentūrai un Veselības inspekcijai par zāļu, kuru sastāvā ir II un III sarakstā iekļautās vielas, izlietojumu.3) Grozījumi MK 2008.gada 17.jūnija noteikumos Nr. 441 “Narkotisko un psihotropo vielu un zāļu iepirkšanas, saņemšanas, uzglabāšanas, izplatīšanas, izsniegšanas, uzskaites un iznīcināšanas kārtība zāļu un veterināro zāļu ražošanā, zāļu un veterināro zāļu lieltirgotavās un aptiekās”. 1., 2., 3. punktā minēti Ministru kabineta noteikumi tiks izdoti un stāsies spēkā vienlaikus ar Likumprojektu 2021. gada 1. jūlijā. Vienlaikus ar likumprojektu “Grozījumi Narkotisko un psihotropo vielu un zāļu, kā arī prekursoru likumīgās aprites likumā” tiek virzīts likumprojekts “Grozījumi Farmācijas likumā” (izsludināts 02.01.2020 VSS prot. Nr.1 1.§ (VSS- 1271)) Likumprojekts stātos spēkā 2021. gada 1. jūlijā. |
| 2. | Atbildīgā institūcija | Aizsardzības ministrija  |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par sabiedrisko apspriedi ievietots Aizsardzības ministrijas tīmekļa vietnē (https://www.mod.gov.lv/ lv/nozares-politika/sabiedrības-lidzdaliba) un Ministru kabineta mājaslapā 2019. gada 29. novembrī. |
| 2. | Sabiedrības līdzdalība projekta izstrādē | Priekšlikumu iesniegšanas laiks tika noteikts līdz 2019.gada 13.decembrim.Noteiktajā laikā priekšlikumi no sabiedriskajām organizācijām netika saņemti.  |
| 3. | Sabiedrības līdzdalības rezultāti | Priekšlikumi no sabiedriskajām organizācijām nav saņemti |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, NBS, Veselības inspekcija, Zāļu valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar |
| 3.  | Cita informācija | Aizsardzības ministrija (NBS) likumprojektā paredzēto pasākumu īstenošanu saistītos izdevumus nodrošinās piešķirto valsts budžeta līdzekļu apakšprogrammas 22.12.00 “Nacionālo bruņoto spēku uzturēšana” ietvaros.Veselības ministrija (Veselības inspekcija) likumprojektā paredzēto pasākumu īstenošanu nodrošinās apakšprogrammai 46.01.00 “Uzraudzība un kontrole” piešķirto valsts budžeta līdzekļu ietvaros.Veselības ministrija (Zāļu valsts aģentūra) likumprojektā paredzēto pasākumu īstenošanu nodrošinās esoša finansējuma ietvaros. |

Ministru prezidenta biedra,

aizsardzības ministra vietā –

vides aizsardzības un

reģionālās attīstības ministrs A. T. Plešs

Kleina 67335158

Biruta.Kleina@mod.gov.lv

v\_sk. = 1298